Täna pärastlõunal juhtus Laagri alevikus liiklusõnnetus, milles sai kaks inimest vigastada.
Fotod: auto ja mootorratta kokkupõrkes sai kaks inimest viga
Häirekeskus sai kell 14.12 teate, et Laagris Pärnu maantee ja Jälgimäe tee ristmikul on sõidauto ja mootorrattas kokku põrganud. Esialgsetel andmetel sõitis Tallinna suunas liikunud mootorrattur otsa vasakpööret teinud sõiduautole.
Põhja prefektuurist öeldi Postimehele, et õnnetuskohast viidi haiglasse kaks inimest, autot juhtinud 71-aastane mees ja mootorratast juhtinud 49-aastane mees. Viimase vigastused olid mõnevõrra raskemad.
Kella 15.30 seisuga on liiklus sündmuskohal häiritud.